Diari Oficial de la Generalitat Valenciana


Sumari del DOGV 8653, del 09-10-2019 (2019/9614)

DECRET 218/2019, de 7 d'octubre, del Consell, de concessió de la Distinció de la Generalitat al Mèrit Cultural a Sol Picó Monllor.
----------------------------------------------------------------------------------------------------------------------------------

### Dades del document

Número de DOGV
:   8653

Data del DOGV
:   09-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9614


Data del document
:   07-10-2019

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 218/2019, de 7 d'octubre, del Consell, de concessió de la Distinció de la Generalitat al Mèrit Cultural a Sol Picó Monllor. [2019/9614]  
 El Consell, mitjançant el Decret 35/1986, de 10 de març, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
La ballarina i coreògrafa Sol Picó Monllor, nascuda a Alcoi, va fer els seus primers passos com a professional amb la companyia teatral La Cassola, d'Alcoi, per a crear després la seua pròpia companyia, Danza Robadura i, en 1993, la companyia que porta el seu nom. Entre 1990 i 2003 va treballar com a intèrpret i coreògrafa amb Rayo Malayo Danza, Los Rinos i La Fura dels Baus.  
Sol Picó ha rebut 10 premis Max, el Premi Nacional de Dansa de Catalunya (2004), el Premi Ciutat de Barcelona, de Dansa (2015) i el Premi Nacional de Dansa, en 2016.  
Molts dels seus espectacles indaguen en l'univers femení, des d'Split Brides, en els seus començaments, fins a La mujer manca o Barbie-Superstar (2003), El llac de les mosques (2009) o La piel del huevo te lo da (2014).  
En Memorias de una pulga (2012) reflexiona sobre la crisi i proposa una fugida cap avant, com a reacció i esperança; Halab (Alep en àrab) és un homenatge als qui van arribar i als qui han mort en el mar; One-hit wonders (2014) repassa els seus 20 anys de carrera i WW We Women (2015) planteja una mirada intercultural, a través d'un projecte col·laboratiu amb altres artistes de diferents ètnies i orígens, que serveix de reflexió sobre el paper de la dona.  
Sol Picó és una artista generosa, que ha sabut teixir fèrtils col·laboracions amb altres creadors: en Paella mixta (2004) es mesurava en un ring de boxa amb el ballador Israel Galván, i en Lluna peluda (2005), comptava amb les pianistes Mariona Sagarra i Uma Ysamat. L'estrena d'aquesta última producció va sorprendre el públic del Festival Temporada Alta, de Girona, perquè Sol va ballar embarassada de huit mesos.  
Per això, com a reconeixement al seu talent per a donar sentit a la creació artística, fent confluir en la dansa contemporània una línia cap a l'abstracció i un vehicle de reivindicació, prèvia deliberació del Consell, en la reunió de 7 d'octubre de 2019,  
  
  
DECRETE  
  
Concedir la Distinció de la Generalitat al Mèrit Cultural a Sol Picó Monllor.  
  
València, 7 d'octubre de 2019  
  
El president de la Generalitat,  
XIMO PUIG I FERRER